THAI-ไทยสมายล์ มอบเหรียญกษาปณ์รุ่นแรกในรัชกาลที่ 10
THAI-ไทยสมาย มอบเหรียญกษาปณ์รุ่นแรกในรัชกาลที่ 10 แด่ผู้โดยสารในทุกเที่ยวบิน เนื่องในโอกาสมหามงคลพระราชพิธีบรมราชาภิเษก 4 พฤษภาคม 2562
3 พ.ค. 2562

เนื่องในโอกาสมหามงคลพระราชพิธีบรมราชาภิเษก วันที่ 4 พฤษภาคม 2562 บริษัท การบินไทย จำกัด (มหาชน) หรือ THAI ในฐานะสายการบินแห่งชาติ พร้อมด้วย บริษัท ไทยสมายล์แอร์เวย์ จำกัด ร่วมเฉลิมฉลองในโอกาสอันเป็นมงคลนี้ โดยมอบของที่ระลึกเป็นเหรียญกษาปณ์รุ่นแรกในรัชกาลที่ 10 ชนิดราคา 10 บาท วางบนแผ่นข้อความเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พร้อมประดับตราสัญลักษณ์พระราชพิธีบรมราชาภิเษก สำหรับมอบแด่ผู้โดยสารทุกชั้นโดยสาร ในเที่ยวบินขาเข้าและขาออกจากกรุงเทพฯ ทั้งเที่ยวบินภายในประเทศและระหว่างประเทศทุกเที่ยวบินของการบินไทยและไทยสมายล์